**Vedlegg sentralledd søknadsåret 2025, forenkla modell**

*(Revisor til sentralledd som nyttar forenkla modell skal utføre kontrollhandlingane nedanfor og avlegge rapport om faktiske funn i samsvar med «Eksempler på rapporter om avtalte kontrollhandlinger» (ISRS 4400) –* [*https://www.revisorforeningen.no/fag/standarder-og-veiledninger/andre-attestasjoner-og-bekreftelser*](https://www.revisorforeningen.no/fag/standarder-og-veiledninger/andre-attestasjoner-og-bekreftelser)*. Rapporten skal stilast til Lotteri- og stiftelsestilsynet.)*

*(For sentralledd som har 5 millionar kroner eller meir i totale driftskostnader i sin eigen søknad to år på rad, skal revisor utføre alle kontrollhandlingane i denne malen.)*

*(For sentralledd som har mindre enn 5 millionar kroner i driftskostnader i sin eigen søknad, men der totale driftskostnader i den samla søknaden er 5 millionar kroner eller meir to år på rad, skal berre kontrollhandling 1 og 2 utførast.)*

*(For sentralledd der totale driftskostnader i den samla søknaden er mindre enn 5 millionar kroner, treng ikkje revisor å levere revisorrapport.)*

**Til Lotteri- og stiftelsestilsynet**

**RAPPORT OM FAKTISKE FUNN SOM GJELD *(namn på sentralleddet)***

**SØKNAD OM MVA-KOMPENSASJON**

**Formål med denne rapporten om avtalte kontrollhandlingar og avgrensing i bruk og distribusjon**

Rapporten vår har berre som formål å hjelpe Lotteri- og stiftelsestilsynet med å vurdere søknaden om mva-kompensasjon i samsvar med [forskrift om merverdiavgiftskompensasjon for frivillige organisasjoner](https://lovdata.no/dokument/SF/forskrift/2018-10-23-1600), sist endra av Kulturdepartementet 28. mars 2021. Rapporten skal ikkje brukast til noko anna formål. Denne rapporten er berre meint for Lotteri- og stiftelsestilsynet og (*namn på sentralledd)*, og skal ikkje brukast av eller distribuerast til andre partar.

**Oppdragsgivar sitt ansvar**

Lotteri- og stiftelsestilsynet har instruert om kva for nokre kontrollhandlingar som er tenlege for formålet med oppdraget.

*Sentralleddet* er ansvarleg for søknaden om mva-kompensasjon og grunnlaget for denne, som ligg til grunn for dei avtalte kontrollhandlingane.

Samla søknadsbeløp basert på rekneskapsåret 2024 for heile *søknaden* er kr ………………

Søknadsbeløp for sentralleddet er kr …………………

*(Presiser om det er korrigert for avdekte feil i søknadsbeløpet. Dersom det er avdekt feil som ikkje er korrigerte, må dette komme tydeleg fram i rapporten.)*

**Revisor sitt ansvar**

Vi har utført oppdraget om avtalte kontrollhandlingar i samsvar med «Internasjonal standard for beslektede tjenester (ISRS) 4400 (revidert) Oppdrag om avtalte kontrollhandlinger». Eit oppdrag om avtalte kontrollhandlingar inneber at vi utfører handlingane som er avtalte med organisasjonen, og at vi rapporterer funna, som er dei faktiske resultata av dei avtalte kontrollhandlingane vi har utført. Vi uttaler oss ikkje om i kva grad dei avtalte kontrollhandlingane er formålstenlege. Dette oppdraget om avtalte kontrollhandlingar utgjer ikkje eit attestasjonsoppdrag. Vi gir derfor ikkje uttrykk for ei meining eller ein konklusjon. Dersom vi hadde utført tilleggshandlingar, kunne andre forhold ha komme til vår kunnskap og blitt rapporterte til dykk.

*Etiske prinsipp og kvalitetsstyring*

Vi har etterlevd dei etiske krava i «International Ethics Standards Board for Accountants’ International Code of Ethics for Professional Accountants (including International Independence Standards)» (IESBA Code) og sjølvstendekrava i del 4A i IESBA Code.

Firmaet nyttar «Internasjonal standard for kvalitetsstyring (ISQM) 1», som krev at firmaet utformar, implementerer og gjennomfører eit system for kvalitetsstyring, inkludert retningslinjer eller prosedyrar for

etterleving av etiske krav, faglege standardar og gjeldande juridiske og regulatoriske krav.

**Handlingar og funn**

Oppdraget blir dekt gjennom engasjementsbrev datert x. månad 202x.

Vi har utført handlingane som er beskrivne nedanfor.

|  |  |  |
| --- | --- | --- |
|  | **Handlingar** | **Funn** |
|  | **Kontroll av søknadsdata frå underledd** | *(Her skal revisor rapportere sine funn som følge av dei avtalte kontrollhandlingane.*  *NB! Dersom nokre av kontrollane ikkje er aktuelle, skal dette stå i rapporten.)* |
| 1 | Vi har kontrollert at *sentralleddet* har fått rapport om avtalte kontrollhandlingar frå underledd (regional- og lokalledd) og aksjeselskap som har 5 millionar kroner eller meir i driftskostnader. Vi har også kontrollert at søknadsdataa frå underledd (regional- og lokalledd) og aksjeselskap som har 5 millionar kroner eller meir i driftskostnader, er korrekt tatt med i reknearket som *sentralleddet* har utarbeidd. |  |
| 2 | Vi har ut frå samanstillinga (reknearket) kontrollert at søknadsgrunnlaget for underledd og aksjeselskap med mindre enn 5 millionar kroner i driftskostnader som er overført til samanstillinga (reknearket), stemmer med innrapporterte tal frå underledda og aksjeselskapa. Utvalet er basert på stikkprøver tatt ut frå samanstillinga (reknearket). Ut frå tal underledd og aksjeselskap med mindre enn 5 millionar kroner i driftskostnader skal det takast følgande tal stikkprøver:  a. opp til 100 underledd: 5 stikkprøver  b. opp til 300 underledd: 15 stikkprøver  c. over 300 underledd: 20 stikkprøver |  |
|  | **Kontroll av sentralleddet sine avgrensingar** |  |
| 3 | Vi har på førespurnad kontrollert at *sentralleddet* har gjort ei vurdering i samsvar med § 6 bokstav a i forskrifta av om kostnadene som inngår i søknadsgrunnlaget, gjeld bruk i den frivillige og ikkje-fortenestebaserte delen av verksemda, og at kostnadene ikkje er knytte til verksemd som fell inn under § 3 tredje ledd. |  |
| 4 | Vi har ved kontroll mot bilag kontrollert at dei 15 beløpsmessig største transaksjonane som er kostnadsførte som vedlikehald for bygg, anlegg og annan fast eigedom, er kostnader som etter [skattelova § 6-11](https://lovdata.no/dokument/NL/lov/1999-03-26-14/KAPITTEL_7-2#%C2%A76-11) ville vore vedlikehald med rett til frådrag, jf. § 6 bokstav b i forskrifta. |  |
| 5 | Vi har kontrollert at kostnadsførte avskrivingar knytte til bygg, anlegg og annan fast eigedom er korrekt trekte ut av søknadsgrunnlaget, jf. § 6 bokstav c i forskrifta. |  |
| 6 | Vi har kontrollert at kostnadsførte drifts- og vedlikehaldskostnader for bygg, anlegg og annan fast eigedom som er tatt med i søknadsgrunnlaget, ikkje er knytte til utleige, jf. § 6 bokstav d i forskrifta. Kontrollen er basert på stikkprøver av 15 transaksjonar. |  |
|  | **Kontroll av frådragspostar** |  |
| 7 | Vi har, jf. § 7 andre ledd bokstav a i forskrifta, kontrollert at *sentralleddet*   1. sine 15 største kontantoverføringar til utlandet er med i frådragsposten 2. har utarbeidd oversikt over lønskostnader knytte til personale stasjonert i utlandet som ikkje er omfatta av punktet om kontantoverføringar (løn til utanlandsstasjonerte utbetalt til konto i Noreg), og at det er gjort frådrag for desse kostnadene 3. har utarbeidd ei oversikt over andre kostnader i utlandet, og at det er gjort frådrag for desse kostnadene |  |
| 8 | Vi har kontrollert at *sentralleddet*, jf. § 7 andre ledd bokstav b i forskrifta, har gjort frådrag for dei **totale driftskostnadene** knytte til den meirverdiavgiftspliktige delen av verksemda. Kostnader som ikkje er meirverdiavgiftspliktige, men som er knytte til den avgiftspliktige delen av verksemda (for eksempel lønskostnader, del av felleskostnader og avskrivingar), er også trekte ut. Vi har ikkje kontrollert at dei totale driftskostnadene knytte til den meirverdiavgiftspliktige delen av verksemda er riktige, berre kontrollert at *sentralleddet* har hatt riktig forståing av korleis frådragsposten skal bereknast. |  |
| 9 | Vi har kontrollert at *sentralleddet*, jf. § 7 andre ledd bokstav c i forskrifta, har gjort frådrag for overføringar til andre organisasjonar og mellom ledd i same organisasjon. |  |
| 10 | Vi har, jf. § 7 andre ledd bokstav d i forskrifta, kontrollert at *sentralleddet* har gjort frådrag for **dei totale driftskostnadene** knytte til den delen av verksemda som gir rett til kompensasjon gjennom [meirverdiavgiftskompensasjonslova](https://lovdata.no/dokument/NL/lov/2003-12-12-108), mellom anna frivillige organisasjonar som på vegner av kommune eller fylkeskommune yter helsetenester, undervisningstenester eller sosiale tenester som lova pålegg kommunen eller fylkeskommunen å yte. Vi har ikkje kontrollert at dei totale driftskostnadene knytte til den delen av verksemda som gir rett til kompensasjon gjennom meirverdiavgiftskompensasjonslova, er riktige, berre kontrollert at *sentralleddet* har hatt riktig forståing av korleis frådragsposten skal bereknast. |  |
|  | **Generelt** |  |
| 11 | Vi har kontrollert at *sentralleddet* har utarbeidd dokumentasjon på eventuelle avgrensingar etter § 6 i forskrifta (kolonne D til H i reknearket) og eventuelle frådragspostar (kolonne I til L i reknearket). Vi har ikkje kontrollert at avgrensingane eller frådragspostane til *sentralleddet* er riktige, i større utstrekning enn det som inngår i punkt 3 til 9, men kontrollert at *sentralleddet* har utarbeidd dokumentasjon på dei aktuelle postane, og at beløpa er korrekt overførte til samanstillinga (reknearket). |  |

Stad, dato

Revisjonsfirma XX

Ola Nordmann

statsautorisert revisor / kommunerevisor